Diari Oficial de la Generalitat Valenciana


Sumari del DOGV 8226, del 02-02-2018 (2018/903)

ORDRE 3/2018, de 31 de gener, de la conselleria d'Economia Sostenible, Sectors Productius, Comerç i Treball, per la qual es modifica l'Ordre 8/2015, de 23 de novembre, d'aquesta conselleria, per la qual s'aproven les bases reguladores i es determina el programa de formació per a l'ocupació per a la realització d'accions formatives destinades prioritàriament a persones ocupades.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2018/01/31/3/dof/vci/html**

### Dades del document

Número de DOGV
:   8226

Data del DOGV
:   02-02-2018

Secció del DOGV
:   I. DISPOSICIONS GENERALS

Número del document
:   2018/903


Data del document
:   31-01-2018

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Ordre

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * legislació

ORDRE 3/2018, de 31 de gener, de la conselleria d'Economia Sostenible, Sectors Productius, Comerç i Treball, per la qual es modifica l'Ordre 8/2015, de 23 de novembre, d'aquesta conselleria, per la qual s'aproven les bases reguladores i es determina el programa de formació per a l'ocupació per a la realització d'accions formatives destinades prioritàriament a persones ocupades. [2018/903]  
  
PREÀMBUL  
  
En data 26 de novembre de 2015 es va publicar en el Diari Oficial de la Generalitat Valenciana l'Ordre 8/2015, de 23 de novembre, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores i es determina el programa de formació per a l'ocupació per a la realització d'accions formatives dirigides prioritàriament a persones ocupades.  
En data 27 de maig de 2016 es va publicar l'Ordre 3/2016, de 23 de maig, de la Conselleria d'Economia Sostenible, Sectors Productius, Comerç i Treball, per la qual es modifica l'Ordre 8/2015, de 23 de novembre, per la qual s'aproven les bases reguladores i es determina el programa de formació per a l'ocupació per a la realització d'accions formatives dirigides prioritàriament a persones ocupades.  
En data 5 de juliol de 2017 es va publicar en el Boletín Oficial del Estado el Reial decret 694/2017, de 3 de juliol, pel qual es desplega la Llei 30/2015, de 9 de setembre, per la qual es regula el sistema de formació professional per a l'ocupació en l'àmbit laboral.  
D'una altra banda, en l'article 11.3 de la Llei 38/2003, de 17 de novembre, general de subvencions, s'estableix que quan així es dispose expressament en les bases reguladores, les comunitats de béns podran accedir a la condició de beneficiaris.  
En conseqüència, s'ha de procedir a modificar l'Ordre 8/2015, de 23 de novembre, adés esmentada, per a adaptar-la a les novetats aportades per aqueixa normativa.  
Per tot això, fent ús de les facultats que em confereixen la Llei 5/1983, de 30 de desembre, del Consell, i el Decret 104/2017, de 21 de juliol, del Consell, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, conformement amb el Consell Valencià de Formació Professional i d'acord amb el Consell Jurídic Consultiu de la Comunitat Valenciana,  
  
  
ORDENE  
  
Article únic  
Aprovar la modificació de l'Ordre 8/2015, de 23 de novembre, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores i es determina el programa de formació per a l'ocupació per a la realització d'accions formatives dirigides prioritàriament a persones ocupades.  
Els preceptes afectats per la modificació són:  
Apartat 1, de l'article 1.  
Apartat 1, de l'article 3.  
Els dos primers paràgrafs de l'article 15.1.  
Article 22, normativa aplicable.  
  
  
DISPOSICIÓ FINAL  
  
Única. Entrada en vigor  
La present ordre entrarà en vigor l'endemà de ser publicada en el Diari Oficial de la Generalitat Valenciana.  
  
València, 31 de gener de 2018  
  
El conseller d'Economia Sostenible,  
Sectors Productius, Comerç i Treball,  
RAFAEL CLIMENT GONZÁLEZ  
ANNEX  
Relació completa dels articles modificats de l'Ordre 8/2015, de 23 de novembre, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores i es determina el programa de formació per a l'ocupació per a la realització d'accions formatives destinades prioritàriament a persones ocupades, amb la seua nova redacció  
  
U  
Es fa una redacció nova de l'apartat 1, de l'article 1, que queda redactat com segueix:  
1. Aquesta ordre té per objecte l'aprovació de les bases reguladores de les ajudes per a la realització de programes de formació dirigits, almenys en un 70 %, a treballadors empleats en empreses o centres de treball ubicats a la Comunitat Valenciana o a treballadors autònoms residents en aquesta, i en un 30 %, com a màxim, a treballadors desempleats residents també a la Comunitat Valenciana. A aquest efecte, la consideració com a treballadors ocupats o desempleats, la determina la situació laboral en què es troben a l'inici de la formació.  
  
  
Dos  
Es fa una redacció nova de l'apartat 1, de l'article 3, que queda redactat com segueix:  
1. Només poden ser entitats beneficiàries d'aquestes ajudes els centres o les entitats de formació, acreditats o inscrits, que disposen del número de cens corresponent en la data de publicació de la convocatòria.  
En les mateixes condicions establides en el paràgraf anterior i d'acord amb el que estableix l'article 11.3 de la LGS, les societats civils i les comunitats de béns poden ser beneficiàries de les subvencions regulades en aquesta Ordre. Les societats civils, quan tinguen personalitat jurídica pròpia, han d'acreditar-ho documentalment. En el cas que les esmentades societats no tinguen personalitat jurídica pròpia, i les comunitats de béns en tot cas, han de fer constar expressament, tant en la sol·licitud com en la resolució de concessió, els compromisos assumits per cada membre de l'agrupació, i també l'import de la subvenció a aplicar per cada un d'ells. En tot cas, s'ha de nomenar un representant o apoderat únic de l'agrupació, amb poders bastants per a complir les obligacions que, com a beneficiari, corresponen a l'agrupació. No pot dissoldre's l'agrupació fins que haja transcorregut el termini de prescripció establit en els articles 39 i 65 de la LGS.  
  
  
Tres  
Es fa una nova redacció dels dos primers paràgrafs de l'article 15.1, que queden redactats així:  
1. En els programes de formació subvencionats amb càrrec a aquesta ordre, el percentatge d'alumnat treballador ocupat ha de ser almenys del 70 % dels participants en aquests programes.  
L'alumnat desempleat participant en un programa de formació ha d'estar inscrit com a desempleat en els centres d'ocupació del Servef, i han de suposar un màxim del 30 % de l'alumnat participant en el programa.  
  
Quatre  
Es fa una nova redacció de l'article 22, que queda redactat així:  
  
La present ordre es dicta amb l'objecte de concretar o desenvolupar en l'àmbit competencial de la Comunitat Valenciana el que estableix la normativa estatal aplicable en general que s'indica a continuació:  
La Llei 30/2015, de 9 de setembre, per la qual es regula el sistema de formació professional per a l'ocupació en l'àmbit laboral.  
El Reial decret 694/2017, de 3 de juliol, pel qual es desplega la Llei 30/2015, de 9 de setembre, per la qual es regula el sistema de formació professional per a l'ocupació en l'àmbit laboral.  
Les disposicions vigents del Reial decret 395/2007, de 23 de març, pel qual es regula el subsistema de formació professional per a l'ocupació, en matèria de formació d'oferta i s'estableixen les bases reguladores per a la concessió de subvencions públiques destinades al seu finançament, i l'Ordre TAS/718/2008, de 7 de març, que el desplega.  
  
La Llei 38/2003, de 17 de novembre, general de subvencions, i la normativa que la desplega.  
Així mateix quan es tracte de formació conduent a l'obtenció de certificats de professionalitat, s'ha d'aplicar supletòriament el Reial decret 34/2008, de 18 de gener, pel qual es regulen els certificats de professionalitat, i també l'Ordre ESS/1897/2013, de 10 d'octubre, que el desplega.


Còpia Permalink ELI